Antikristus tullaan paljastamaan.
Haluan kysyä sinulta, mitä antikristus Raamatun mukaan -
tekee paljastaakseen itsensä tälle maailmalle.
Mitä hän tulee tekemään ja missä hän tulee tekemään sen?
Viime jaksossa opimme, että monet uskoviksi tunnustautuneet -
tulevat luopumaan totuudesta. He eivät olleet tosi uskovia.
He ovat väittäneet olevansa uskovia, mutta eivät uskoneet sydämessään.
He halusivat Messiaan apua omia tarkoituksiaan varten, -
mutta eivät antautuneet Jumalan totuudelle.
Jeshua opetti tästä ja sanoi, että viimeisinä aikoina -
monen rakkaus tulee kylmenemään.
Tämän maailman huolien, vainojen ja kärsimyksen -
sekä uskon kovan hinnan vuoksi -
monet ihmiset tulevat jättämään Raamatun totuuden.
Näimme Johanneksen opettavan 1. Johanneksen kirjeen luvussa 2, -
että ne, jotka lähtevät seurakunnasta ja jättävät meidät, -
eivät koskaan olleetkaan yhtä kanssamme, eivät koskaan.
Tulee tapahtuma, -
joka paljastaa, kuka antikristus on.
Tuo tapahtuma mainitaan Raamatussa viisi kertaa.
Sitä sanotaan turmion iljetykseksi tai hävityksen kauhistukseksi.
Monet uskovat ovat kuulleet tuon termin, mutta mikä se oikein on?
Vastaamme tuohon kysymykseen nyt, koska Paavali määrittelee sen.
Aloitetaan. Termi 'turmion iljetys' esiintyy ensimmäisen kerran -
Danielin kirjan luvussa 9.
Tuon luvun lopussa, jakeissa 26 ja 27 -
viitataan tähän asiaan, ja termi turmion iljetys mainitaan, -
mutta Danielin kirjan luvussa 9 meille ei kerrota, mikä se on.
Meille mainitaan vain tuo nimi.
Sen sijaan Danielin kirjan luvussa 12 meille kerrotaan siitä jotain.
Meille kerrotaan, että tuo tapahtuma, turmion iljetys, -
saa aikaan sen, että uhraaminen Jerusalemin temppelissä loppuu.
Muistaakseni se on luvun 12 jakeessa 11.
No, minä asun Israelissa ja kävin äskettäin Jerusalemissa.
Jerusalemissa ei ole temppeliä, mutta siellä tulee olemaan, -
ja siellä tullaan todella toimittamaan uhreja.
Se, joka haluaa pystyttää tuon temppelin, on antikristus.
Meille kerrotaan Danielin kirjan luvussa 12, -
että turmion iljetys saa aikaan sen, -
että uhraaminen loppuu.
Tiedämme siis, mitä se saa aikaan, mutta emme tiedä, mikä se on.
Edellisessä luvussa, Danielin kirjan luvussa 11 ja jakeessa 36 -
Daniel kertoo meille, mikä turmion iljetys tarkalleen on.
No, mikä se on?
Jakeessa Dan. 11:36 kerrotaan, että tulee kuningas, -
joka tekee, mitä itse tahtoo.
Hän korottaa itsensä kaiken yläpuolelle, -
mikä liittyy Jumalaan tai mitä palvotaan.
Missä hän tekee sen? Temppelissä.
Jakeessa Dan. 11:36 kerrotaan, -
että tuo turmion iljetys liittyy temppeliin ja siihen, -
että antikristus korottaa itsensä Jumalan yläpuolelle.
Sanoin aiemmin, että antikristus on tavallaan lihaksi tullut saatana.
Tiedämme, että Jesajan kirjan luvussa 14 -
että vihollinen, ha-satan, saatana, -
haluaa asettaa oman valtaistuimensa Jumalan valtaistuimen yläpuolelle.
Hän haluaa, että häntä palvotaan ja pidetään Jumalana.
Toisessa raamatunkohdassa sanotaan jotain mielenkiintoista.
Kuten sanoin, tämä termi mainitaan Raamatussa viisi kertaa.
Se mainitaan Danielin kirjan luvuissa 9, 11 ja 12.
Missä neljäs esiintymä on? Se on evankeliumeissa.
Se mainitaan siellä muutaman kerran, mutta aina liittyen samaan asiaan, -
joten lasken sen yhdeksi esiintymäksi. Annan teille raamatunkohdan.
Matt. 24:15.
On mielenkiintoista, että Jeshua sanoo edellisessä jakeessa, -
että ensin Valtakunnan evankeliumi on saarnattava koko maailmassa, -
todistukseksi kaikille kansoille, ja sitten tulee loppu.
Meidän pitäisi kysyä itseltämme, mihin loppuun Messias viittaa, -
koska Matteuksen luvussa 24 Hän puhuu lopusta useita kertoja.
Opetuslapset kysyvät eri sanoin, onko kyse aikojen lopusta, -
mutta jakeissa 6, 8 ja 14 -
Messias puhuu jonkin ajan lopusta.
On mielenkiintoista, että kyse on seurakunnan ajan lopusta.
Heti sanottuaan, että evankeliumi on saarnattava kaikille kansoille, -
ja sitten tulee loppu, Hän sanoo: "huomatkoon lukija tämän!"
Se tarkoittaa niitä, jotka tutkivat Jumalan sanaa.
Kun näette turmion iljetyksen, josta profeetta Daniel puhuu, -
tiedätte jotain. Mutta sitten seuraa erittäin tärkeä puheenaiheen vaihto.
Jakeissa 16―31 Messias ei enää puhu opetuslapsille.
Hän puhuu heille, mutta painottaa sitä, mitä Israelissa tulee tapahtumaan.
Sen perusteella, mitä opiskelemme tänään, väittäisin, -
että viimeinen asia, jonka seurakunta näkee, on juuri tuo turmion iljetys.
Viides kohta, jossa se mainitaan, on jakeessa 2. Tess. 2:4.
Jos et ole lukenut sitä, etsi Raamatustasi -
Toisen tessalonikalaiskirjeen luku 2 ja jae 4, koska tässä jakeessa -
Paavali itse asiassa lainaa Danielin kirjan luvun 11 jaetta 36.
Luetaan edellinen jae, jotta asiayhteys selviää.
"Älkää antako kenenkään vietellä itseänne millään tavalla.
Sillä se päivä ei tule, ennenkuin luopumus ensin tapahtuu -
ja laittomuuden ihminen ilmestyy, kadotuksen lapsi..."
Nyt hän kertoo meille tapahtuman, joka paljastaa, kuka antikristus on.
Monilla voi olla siitä epäilyksiä, mutta tämä vahvistaa sen, -
kuka antikristus on ja mitä hän tekee. Luetaan jakeesta 4.
Muista, etteivät nämä ole minun sanojani, vaan Paavalin.
Hän varoittaa seurakuntaa. Emme saa antaa eksyttää itseämme, -
koska tulee suuri luopumus, ja kadotuksen ihminen, antikristus, -
tulee paljastumaan. Ja näin se tapahtuu. Luetaan jakeesta 4.
"...tuo vastustaja, joka korottaa itsensä yli kaiken, -
mitä jumalaksi tai jumaloitavaksi kutsutaan, -
niin että hän asettuu..."
Tässä kohtaa on oltava tarkkana, koska monet raamatunkäännökset -
ovat tässä huolimattomia tai toistavat vain sitä, mitä muut ovat kirjoittaneet.
Nykyisin useimmat raamatunkäännökset -
eivät perustu alkutekstiin, vaan aiempiin käännöksiin.
Nykyisin tavoitteena on usein kääntää tekstin päämerkitys -
Raamatun kirjaimellisen tekstin sijaan. Se ei ole hyvä asia.
Se ei ole Jumalan tahdon tai Hengen mukaista.
Meidän on tutkittava näiden sanojen alkuperäistä merkitystä.
Luen vielä jakeesta neljä: -
"...tuo vastustaja, joka korottaa itsensä yli kaiken, -
mitä jumalaksi tai jumaloitavaksi kutsutaan, -
niin että hän asettuu Jumalan temppeliin..."
Usein tässä puhutaan temppelistä. Se vastaisi kreikan sanaa hieron.
Se tarkoittaa yleensä temppeliä, mutta tässä käytetään eri sanaa.
Tuo sana on naos. Tässä tuo sana on akkusatiivissa, -
joten se on muodossa naon. Mitä se tarkoittaa?
Sen voi kääntää parhaiten sanalla pyhäkkö.
Se ei viittaa yleisesti temppeliin, -
vaan aivan tiettyyn temppelin osaan eli pyhäkköön. Sen perusteella, -
mitä asiasta tiedämme, tässä tarkoitetaan kaikkeinpyhintä.
Miksi? Me tiedämme, -
mistä Messias tulee hallitsemaan tuhatvuotisessa valtakunnassa.
Jumalan valtaistuimelta. Missä se on? Raamattu kertoo sen selvästi.
Esimerkiksi 4. Mooseksen kirjan luvussa 7 ja jakeessa 89, -
toistan, jakeessa 4. Moos. 7:89, -
Mooses on mennyt ilmestysmajaan -
pyhittääkseen sen uudenlaista palvontaa varten.
Hän menee kaikkeinpyhimpään, jossa on lähinnä liitonarkku.
Sen päällä on puhtaasta kullasta tehty kansi, -
jota kutsutaan usein armon istuimeksi tai valtaistuimeksi, -
ja sen molemmilla puolilla on kerubit.
Nämä eivät ole minun sanojani, vaan Raamattu sanoo näin.
Jakeessa 4. Moos. 7:89 Mooses menee sisään ja kuulee -
Jumalan äänen puhuvan hänelle noiden kahden kerubin välistä -
Jumalan armoistuimelta tai valtaistuimelta.
Paavalin mukaan antikristus tulee tekemään juuri näin.
Hän, turmion iljetys, tulee synnin ihmisenä, -
astuu kaikkeinpyhimpään ja istuu juuri siihen paikkaan, -
jossa Jumalan läsnäolo oli ja josta Mooses kuuli Jumalan puhuvan.
Antikristus tulee menemään sinne, ja sitä kutsutaan turmion iljetykseksi.
Katso jaetta 4. "...tuo vastustaja, joka korottaa itsensä yli kaiken, -
mitä jumalaksi tai jumaloitavaksi kutsutaan, niin että hän asettuu -
Jumalan temppeliin [pyhäkköön] ja julistaa olevansa Jumala."
Hän istuu sinne ja tekeytyy Jumalaksi.
Katso, mitä jakeessa 5 sanotaan.
"Ettekö muista, että minä, -
kun vielä olin teidän tykönänne, sanoin tämän teille?"
Paavali oli jo opettanut tessalonikalaisille kaiken, -
mitä tässä sanoo, ei välttämättä 1. tessalonikalaiskirjeessä, -
vaan ollessaan heidän luonaan. Nyt hän sanoo, -
ettei mikään ole muuttunut, tapahtuipa tässä maailmassa mitä tahansa.
Miksi Paavali oikeastaan kirjoitti 2. tessalonikalaiskirjeen?
Asiayhteys selviää 1. tessalonikalaiskirjeestä.
Paavali kertoo, että he saivat kokea valtavasti vaikeuksia -
ja kärsimystä. Siitä puhutaan myös 2. tessalonikalaiskirjeen luvussa 1.
Heitä oli kohdannut kova ahdinko ja vaino, ja he olivat hämmentyneitä, -
koska he luulivat, etteivät tulisi kärsimään uskonsa tähden, -
vaan tuo "siunattu toivo" toteutuisi ennen kuin tilanne kävisi tukalaksi.
Nyt Paavali kirjoittaa heille rohkaistakseen heitä.
Tämä on 2. tessalonikalaiskirjeen luvun 2 tärkein sanoma.
Hän sanoo: "Tiedän, että kärsitte ja teitä vainotaan.
Tiedän, että teitä on kohdannut suuri koettelemus, -
mutta sen tarkoitus on osoittaa, että olette Jumalan valtakunnan arvoisia.
Samalla todistatte uskostanne, ja Jumala tulee käyttämään sitä.
Hän tekee työtään sen kautta, mitä käytte läpi."
Paavali rohkaisee heitä jatkamaan uskossa ja olemaan lannistumatta.
Hän kertoo, mitä tulee tapahtumaan ja muistuttaa heitä siitä, -
että he puhuivat siitä, miten itse Messias, Jumalan Poika, -
joka on lihaksi tullut Jumala, kehotti opetuslapsiaan -
valvomaan, katsomaan ja ottamaan vaarin.
Hän käyttää sanaa, joka tarkoittaa jostakin kiinni pitämistä.
Se tarkoittaa, ettemme saa muuttaa teologiaamme.
Tessalonikalaisten piti pitää kiinni siitä, mitä Paavali oli opettanut.
Paavali sanoo jakeessa 5: "Ettekö muista, että kerroin kaiken tämän?
Miksi olette hämmentyneitä ja tuskailette?" Asioilla on järjestys.
Ensin tulee luopumus uskosta, luultavasti vainojen vuoksi.
Monet kääntyvät pois totuudesta ja lähtevät seurakunnasta, -
koska eivät koskaan olleet yhtä sen kanssa.
Tämä luopumus luo sopivan hengellisen ilmapiirin sille, -
että antikristus paljastaa itsensä. Miten hän tekee sen?
Hän tekee turmion iljetyksen, -
astuu kaikkeinpyhimpään ja istuutuu armoistuimelle, -
liitonarkun päälle kahden kerubin väliin.
Se on turmion iljetys, ja Paavali sanoo, etteivät he saa antaa kenenkään -
eksyttää itseään, sillä hän puhui näistä asioista jo ollessaan heidän luonaan.
On siis todella tärkeää, että näkemyksemme lopunajoista -
perustuu raamatulliseen viitekehykseen, -
ei siihen, mitä muut sanovat, vaan Jumalan sanaan.
Haluan käsitellä erään tärkeän asian, -
koska kohta kohtaamme vielä yhden nimen antikristukselle.
Häntä on jo kutsuttu jakeessa 3 kahdella nimellä, -
laittomuuden (englanniksi synnin) ihmiseksi ja kadotuksen lapseksi.
Myöhemmin häntä kutsutaan vielä laittomuuden ihmiseksi.
Haluan kertoa teille jotain todella tärkeää.
Mikä on antikristuksen henki? Oletko koskaan pohtinut sitä?
Tiedämme, että todellinen Kristus, Messias Jeshua, Nasaretilainen, -
antaa meille Henkensä, Pyhän Hengen, -
joka on Jumalan Henki. Ja tiedämme, että Hänen Henkensä -
on vanhurskauden Henki, joka johtaa meidät kaikkeen totuuteen.
Antikristuksellakin on henki. Mikä se on?
Näemme aivan pian, tai kenties ensi jaksossa, -
että häntä kutsutaan laittomuuden ihmiseksi. Tiedätkö, mikä sana se on?
Laki on hepreaksi Toora, mutta kreikan lakiin -
ja Jumalan käskyihin viittaava sana on nomos.
Jotta saadaan 'laittomuus', sanaan nomos lisätään yksi kirjain, -
etuliite a- tai alfa, joka muuttaa sen kielteiseksi.
Hän on siis ihminen, joka on lakia vastaan.
Oletko koskaan pohtinut, millainen on Jumalan lain henki?
Meidän täytyy olla Raamattuun uskovia, -
joita eivät sido perinteet eivätkä kuulopuheet.
Meidän täytyy kiinnittyä Jumalan sanaan, ilmoitukseen taivaasta.
Jos siis antikristuksen henki on laittomuus -
ja antikristusta kutsutaan laittomuuden ihmiseksi, -
mikä sitten on Tooran eli Jumalan lain henki?
Kysytään Jeshualta. Mitä Hän sanoi tästä?
Häneltä kysyttiin kerran, mikä on suurin käsky, ja Hän vastasi: -
Se tarkoittaa: "Rakasta Herraa, sinun Jumalaasi, kaikesta sydämestäsi, -
kaikesta sielustasi ja koko olemuksellasi".
Heprean sana on käännetty kreikaksi: "koko mielelläsi ja voimallasi".
Tämä on siis tärkein käsky. "Ensimmäinen" ei tässä tarkoita -
Raamatussa ensimmäisenä mainittua käskyä, vaan tärkeintä käskyä.
"Rakasta Jumalaa." Sitten Jeshua sanoi, -
että toinen sen vertainen on tämä: -
"Rakasta lähimmäistäsi niin kuin itseäsi."
Galatalaiskirjeessä Paavali tiivistää koko Tooran yhteen lauseeseen: -
"Rakasta lähimmäistäsi niin kuin itseäsi." Tämä opettaa meille, -
että lain henki on rakkaus. Muista nämä kaksi käskyä: -
Rakasta Jumalaa ja rakasta lähimmäistäsi niin kuin itseäsi.
Tämä on Toora, Jumalan laki. Jumalan Henki on rakkauden Henki.
Kun siis sanotaan, että monien rakkaus kylmenee, -
se tarkoittaa, että monet kääntyvät pois Tooran hengestä.
Toora ei ole väline, joka tekee meistä vanhurskaita, -
vaan se kertoo, mikä on vanhurskasta ja mikä epävanhurskasta.
Se osoittaa, että tarvitsemme pelastusta. Minulla on syntinen luonto.
Kun Jumala sanoo: "Baruch, tee näin", luontoni sanoo: "En halua."
Sen sijaan kehoni tai lihani haluaa tehdä sitä, minkä Jumala on kieltänyt.
Se osoittaa, että minun on oltava toisenlainen, uusi luomus, -
ja se onnistuu vain Messiaan työn kautta, kun Jumalan Henki -
tulee minuun uskon ja evankeliumin sanoman kautta Jumalan armosta.
Silloin minusta voi tulla uusi luomus, -
ja sen ansiosta me olemme Jumalan kanssa samaa mieltä -
ja sanomme "kyllä" Jumalan asioille.
Antikristus vastustaa Jumalan vanhurskautta ja totuutta.
Hänen isänsä on saatana, valheiden alkaja ja isä.
Lopunaikojen antikristuksen henki ei siis ole rakkauden, -
vaan vihamielisyyden ja epävanhurskauden henki, -
kaiken sen, mikä on Jumalan tahtoa vastaan. Paavali toistaa tässä, -
ettemme saa antaa kenenkään eksyttää itseämme millään tavalla.
Ensin tulee luopumus uskosta, sitten ilmestyy synnin ihminen, -
joka kulkee kohti tuhoa ja paljastaa itsensä tekemällä turmion iljetyksen, -
mikä on viimeinen asia, jonka Jeshua sanoi seurakunnalle -
jakeessa Matt. 24:15. Sen jälkeen tulee loppu.
Tämän jälkeen Jeesus alkoi puhua Israelista ja juutalaisista.
Olemme nyt käyneet läpi jakeet 2. Tess. 2:1―5.
Seuraavat kaksi jaetta, jakeet kuusi ja seitsemän, ovat todella tärkeitä.
Tulemme nimittäin puhumaan jostakin, -
josta keskustellaan paljon. Häntä voisi kutsua Pidättelijäksi.
Kun tästä asiasta puhutaan, useimmat ihmiset haluavat tietää, -
kuka tuo Pidättelijä oikein on. Monet selittävät, -
että seurakunta tai Pyhä Henki on Pidättelijä. Vastauksia riittää, -
mutta ongelma on, ettei Jumalan sana missään vaiheessa kerro sitä meille.
Ihmiset joutuvat harhateille, koska he eivät ymmärrä painottaa -
kreikankielisen tekstin kielioppia.
Osoitan teille ensi jaksossa, -
ettei meille missään vaiheessa kerrota, kuka tuo Pidättelijä on.
Meille kerrotaan, mikä hänen tehtävänsä ja roolinsa on, -
eli siis mitä hän tekee ja miksi, -
mutta meille ei koskaan kerrota, kuka tai mikä Pidättelijä on.
Toisen tessalonikalaiskirjeen luvun kaksi jakeissa 6 ja 7 -
on eräs todella, todella tärkeä asia.
Jotta Jumalan sanaa voisi ymmärtää oikein, on tutkittava kielioppia.
Meillä täytyy siis olla jonkin verran tietoa kreikan kieliopista.
Kreikka on erilainen kieli kuin heprea.
Hepreassa on vain kaksi sukua, mies- ja naispuolinen.
Jokainen heprean kielen sana on siis joko maskuliini tai feminiini, -
mutta kreikassa on näiden lisäksi neutri tai sukupuoleton suku.
Kreikassa on siis oma pronomini maskuliinille, feminiinille -
ja neutrille. Neutri ei ole mies- eikä naispuolinen.
Siitä, kuka Pidättelijä on, on internetissä valtavasti opetuksia, -
ja tästä aiheesta on kirjoitettu paljon kirjoja.
Olen kysynyt monien näiden kirjojen kirjoittajilta -
ainoasta raamatunkohdasta, jossa tästä asiasta puhutaan, -
eli Toisen tessalonikalaiskirjeen luvun 2 jakeista 6 ja 7.
Minkä sukuinen "Pidättelijä" siinä on?
Yksi kirjoittaja, joka sattumoisin asuu myös Israelissa, puhuu tästä osittain.
Hän kertoo, että tässä käytetään maskuliinin määräistä artikkelia ho, -
eli kyseessä on jokin miespuolinen henkilö.
Se on totta jakeessa 7, mutta ei jakeessa 6.
Miksi siis Paavali käyttää Pidättelijästä puhuessaan -
kahta eri sukua? Mikä sen tarkoitus on?
Sanonpa vain, että jos et osaa vastata tähän kysymykseen, -
ei ehkä kannattaisi puhua siitä, kuka tuo Pidättelijä on, -
ja kannattaisi kiinnittää huomiota siihen, mitä Raamattu sanoo.
Kuten sanoin, se ei kerro, kuka tuo Pidättelijä on.
Jumalan sana kertoo vain, mitä Pidättelijä tekee, -
mikä on hänen roolinsa ja tarkoituksensa.
Paavali käyttää Pidättelijästä kahta eri sukua aivan tietystä syystä.
Tutkimme tätä ensi jaksossa. Kun Paavali puhuu aiheesta -
ensimmäistä kertaa jakeessa 6, hän käyttää neutria.
Jakeessa 7 hän käyttää maskuliinia.
Miksei hän käytä lainkaan feminiiniä?
Siitä voimme vetää todella tärkeitä johtopäätöksiä.
Ensi jaksossa keskitymme siis tähän tärkeään hahmoon, -
Pidättelijään, mutta emme ole epäraamatullisia.
Emme vastaa kysymykseen, josta ihmiset puhuvat niin paljon.
Emme anna johtaa itseämme tekemään sitä, -
mitä maailma tai ihmiset haluavat, vaan pysymme uskollisina Sanalle -
ja tuomme esiin sen, mitä Raamattu kertoo Pidättelijästä.
Kun näemme, mitä Raamattu tästä asiasta sanoo, -
ymmärrämme lopunaikoja paremmin.
Se kertoo meille Jumalan suunnitelmasta.
Haluammehan pysyä uskollisina. Muista, mitä Messias sanoi: -
"Kun Ihmisen Poika tulee, löytäneekö hän uskoa maan päältä?"
Olemme uskollisia, jos otamme vastaan Jumalan totuuden.
Tämän opetussarjan tarkoitus on, -
että voimme tutkia Raamattua ja nähdä sen totuuden -
voidaksemme soveltaa sitä elämäämme yhdestä syystä: -
haluamme miellyttää Jumalaa ja olla uskollisia Hänelle.
Haluamme olla Herramme, Messiaan Jeesuksen kuuliaisia opetuslapsia.
Ja tiedätkö mitä? Jumalan armo saa aikaan kuuliaisuuden.
Nähdään siis ensi kerralla. Siunausta ja shalom Israelista!
Suomennos: Anni Lähteenmäki